Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Salmo 118:1-29
118 Agyamankayo ken Jehova ta isu naimbag;+Ta ti naayat a kinamanangngaasina ket agingga iti tiempo a di nakedngan.+2 Kunaen koma ita ti Israel:“Ta ti naayat a kinamanangngaasina ket agingga iti tiempo a di nakedngan.”+3 Kunaen koma ita dagiti kameng ti balay ni Aaron:+“Ta ti naayat a kinamanangngaasina ket agingga iti tiempo a di nakedngan.”+4 Kunaen koma ita dagidiay agbuteng ken Jehova:+“Ta ti naayat a kinamanangngaasina ket agingga iti tiempo a di nakedngan.”+5 Manipud kadagiti nariribuk a kasasaad immawagak ken Jah;+Ni Jah simmungbat ket inkabilnak iti nalawa a lugar.+6 Ni Jehova adda iti dasigko; saanakto nga agbuteng.+Ania ti maaramidan kaniak ti naindagaan a tao?+7 Ni Jehova adda iti dasigko iti tengnga dagidiay tumultulong kaniak,+Iti kasta siak kumitaakto kadagidiay manggurgura kaniak.+8 Nasaysayaat ti agkamang ken Jehova+Ngem ti agtalek iti naindagaan a tao.+9 Nasaysayaat ti agkamang ken Jehova+Ngem ti agtalek kadagiti natan-ok.+10 Amin dagiti nasion pinalikmutandak.+Iti nagan ni Jehova a linaplappedak ida.+11 Pinalikmutandak, wen, pinalikmutandak.+Iti nagan ni Jehova a linaplappedak ida.12 Pinalikmutandak a kas kadagiti uyokan;+Naiddepda a kas iti apuy dagiti siitan a babassit a kayo.+Iti nagan ni Jehova a linaplappedak ida.+13 Sika induronnak iti napigsa tapno mapasagak,+Ngem ni met laeng Jehova tinulongannak.+14 Ni Jah isu ti pagsalinongak ken bilegko,+Ket kaniak isu agbalin a pakaisalakanan.+15 Ti timek ti narag-o nga ikkis ken pannakaisalakan+Adda kadagiti tolda+ dagidiay nalinteg.+Ti makannawan nga ima ni Jehova mangiparparangarang iti kired.+16 Ti makannawan nga ima ni Jehova maitantan-ok a mismo;+Ti makannawan nga ima ni Jehova mangiparparangarang iti kired.+17 Saanakto a matay, no di ket agtultuloyakto nga agbiag,+Tapno maideklarak ti ar-aramid ni Jah.+18 Ni Jah linintegnak iti nakaro,+Ngem saannak nga inyawat ken patay a mismo.+19 Luktanyo kaniak dagiti ruangan ti kinalinteg.+Sumrekakto kadakuada; idayawkonto ni Jah.+20 Daytoy ti ruangan ni Jehova.+Dagiti met laeng nalinteg sumrekdanto iti dayta.+21 Idayawkanto, ta sinungbatannak+Ket nagbalinka a pakaisalakanak.+22 Ti bato a linaksid dagiti managibangon+Nagbalin nga ulo ti nagsulian.+23 Naggapu daytoy ken Jehova a mismo;+Nakaskasdaaw dayta kadagiti matatayo.+24 Daytoy ti aldaw nga inaramid ni Jehova;+Agrag-otayto ken agragsak iti dayta.+25 Ah, ita, Jehova, mangisalakanka, pangngaasim!+Ah, ita, Jehova, mamagballigika, pangngaasim!+26 Bendito koma Daydiay um-umay iti nagan ni Jehova;+Binendisionandakayo manipud iti balay ni Jehova.+27 Ni Jehova isu Daydiay Nadibinuan,+Ket ipaayannatayo iti lawag.+O isinggalutyo ti martsa ti piesta+ kadagiti kangrunaan a sanga,+Agingga kadagiti sara ti altar.+28 Sika Daydiay Nadibinuan kaniak, ket idayawkanto;+Diosko—itan-okkanto.+29 Agyamankayo ken Jehova ta isu naimbag;+Ta ti naayat a kinamanangngaasina ket agingga iti tiempo a di nakedngan.+
ilo_Latn ilo_Latn ayr_Latn ilo_Latn